Þeim fulltrúum sem kirkjuráð ákvað að skipa í svokallað teymi þjóðkirkjunnar í júní hefur verið skipt út . Teymið hefur ekki hafið störf fjórum mánuðum eftir að reglugerð um það tók gildi . Þjóðkirkjan setti sér í vor starfsreglur um aðgerðir gegn einelti , kynferðislegri áreitni , kynbundinni áreitni , ofbeldi og um meðferð kynferðisbrota innan kirkjunnar . Fagráð þjóðkirkjunnar var lagt niður , en í stað þess stofnað svokallað teymi þjóðkirkjunnar , skipað sérfræðingum sem leiða á meðferð þessara mála og fylgja þeim eftir . Kirkjuráð skipar þrjá aðila í teymið til fjögurra ára í senn . Teymið skal skipað sérfróðu utanaðkomandi fólki , en ekki vígðum þjónum kirkjunnar eða fastráðnum starfsmönnum . Á fundi kirkjuráðs 12. júní kom fram að Sólveig Anna Bóasdóttir guð - og siðfræðingur og Eygló Sigmundsdóttir sálfræðingur hefðu verið valdar í teymið . Samkvæmt upplýsingum sem Biskupsstofa veitti Stundinni í lok október hafði Bragi Björnsson lögfræðingur bæst við í kjölfarið ...